

 **REPUBLIKA HRVATSKA**

**BJELOVARSKO-BILOGORSKA**

 **Ž U P A N I J A**

 **OPĆINA ŠANDROVAC**

 **OPĆINSKO VIJEĆE**

**KLASA: 021-05/22-01/10**

**URBROJ:2103-15-01-22-1**

**U Šandrovcu, 17.06.2022.**

**SKRAĆENI ZAPISNIK SA 9. SVEČANE SJEDNICE**

**OPĆINSKOG VIJEĆA OPĆINE ŠANDROVAC**

Svečana sjednica održana je dana 17. lipnja (petak) 2022. godine, s početkom u 12.35 sati, u Društvenom domu općine Šandrovac, Bjelovarska 6, 43227 Šandrovac.

Sjednica je održana povodom Dana Općine Šandrovac i blagdana sv. Vida.

Sjednica je tonski snimana.

Sjednici predsjedava Tomislav Fleković, predsjednik Općinskog vijeća općine Šandrovac.

**D n e v n i r e d:**

1. Dodjela javnih priznanja Općine Šandrovac u 2022. godini
2. Domjenak i druženje prema programu

Sjednica je započeta intoniranjem državne himne.

Zatim je minutom šutnje odana počast umrlim i poginulim braniteljima domovinskog rata. Neka im je laka hrvatska zemlja i neka im je vječna hvala i slava.

Predsjednik općinskog vijeća otvorio je uvodnim pozdravnim govorom svečanu sjednicu.

Skupu se je obratio svečanim govorom općinski načelnik općine Šandrovac Dario Halauš, struč.spec.ing.agr.

Pozdravnim govorom skupu su se obratili:

1. župan Bjelovarsko bilogorske županije Marko Marušić koji prisustvuje ovoj sjednici u svojstvu izaslanika predsjednika Vlade Republike Hrvatske
2. saborski zastupnik Miro Totgergeli u svojstvu izaslanika predsjednika Hrvatskoga sabora, gospodina Gordana Jandrokovića,
3. Silvestar Štefović, općinski načelnik općine Štefanje ispred načelnika i gradonačelnika Bjelovarsko-bilogorske županije
4. Općinski načelnik općine Donja Motičina Željko Kovačević.

Nakon pozdravnih govora, prešlo se je na uručivanje javnih priznanja Općine Šandrovac u 2022. godini. Javna priznanja u ime Općine Šandrovac uručio je općinski načelnik, uz pratnju predsjednika općinskog vijeća općine Šandrovac.

Na temelju članka 9. Odluke o javnim priznanjima Općine Šandrovac i članka 11. i 34. točka 17. Statuta Općine Šandrovac („Općinski glasnik Općine Šandrovac“ 01/2021, 06/2021) Općinsko vijeće Općine Šandrovac na svojoj 7. sjednici održanoj dana 25.03.2022. godine donijelo je Odluku o dodjeli javnih priznanja u 2022. godini (KLASA: 061-01/22-01/1, URBROJ:2103-15-01-22-1) za iznimna dostignuća i doprinos od osobitog značaja za razvitak i ugled Općine Šandrovac.

Nagradu za životno djelo Općine Šandrovac za osobiti uspjeh u razvoju Općine Šandrovac od osnutka općine 1997. do 2021. godine i razvoju svih društvenih odnosa, unaprjeđenju gospodarstva, obrazovanja, kulture i tjelesne kulture, zdravstva, socijalne skrbi, i drugih djelatnosti posebice značajnih za Općinu Šandrovac u tom periodu prima:

1.Josip Dekalić

Povelju Općine Šandrovac za naročit uspjeh u razvoju vatrogastva i lokalne samouprave na području Općine Šandrovac prima:
1. Ivan Zdelar.

Priznanje Općine Šandrovac za osobit doprinos razvoju komunalne infrastrukture i lokalne samouprave na području Općine Šandrovac prima:
1. Velimir Žunac, državni tajnik u Ministarstvu regionalnog razvoja i fondova Europske unije,

2. Demaring d.o.o. Bjelovar,

3. Zdravko Narod, pok., djelatnik Šandroproma d.o.o. Šandrovac u razdoblju 2004.-2018., posmrtno

Priznanje Općine Šandrovac za osobit doprinos razvoju školskog odgoja na području Općine Šandrovac prima:

1. Sanja Pavliš,

2. Anđelka Sabadžija.

Priznanje Općine Šandrovac za osobit doprinos razvoju predškolskog odgoja na području Općine Šandrovac prima:

 1. Gabrijela Golub, prof.

Priznanje Općine Šandrovac za osobit doprinos razvoju kulturnog i književnog života na području Općine Šandrovac prima:

 1. Jasna Šemiga Pintarić.

Priznanje Općine Šandrovac za osobit doprinos promicanju i očuvanju narodnih običaja te razvoju kulturnog života na području Općine Šandrovac prima:

1. Tomislav Kraljić,
2. Ivan Vrabac.

Priznanje Općine Šandrovac za osobit doprinos razvoju poljoprivrede i obiteljskog gospodarstva na području Općine Šandrovac prima:

1. OPG Sven Perec,
2. OPG Tihomir Čudina,
3. OPG Darko Halauš.

Priznanje Općine Šandrovac za osobit doprinos razvoju gospodarstva i obrtništva na području Općine Šandrovac prima:

1. Autoprijevoznički obrt vl. Darko Maltarić
2. Stolarija Babec j.d.o.o.

Priznanje Općine Šandrovac za osobit doprinos u promicanju i razvoju vatrogastva na području Općine Šandrovac primaju:

1. Matija Bašić
2. Zoran Matković
3. Goran Solar
4. Željko Perec
5. Nenad Gorenjak

Svim dobitnicima javnih priznanja još jednom upućujemo iskrene čestitke.

Na kraju, predsjednik općinskog vijeća pozvao je sve prisutne da ostanu na zajedničkom domjenku i druženju i zaželio svima ugodan boravak u općini Šandrovac.

Svečana sjednica završila je u 13.35 sati.

Zapisničar

Ivana Fočić, dipl.iur.

 Općinsko vijeće Općine Šandrovac

 Predsjednik općinskog vijeća Općine Šandrovac

 Tomislav Fleković